[{"text_idx": "#000002", "text": "See siin on toidublogi, mida kirjutab Mari-Liis Ilover. Ko\u0303ik tekstid ja fotod keerlevad u\u0308mber toidu. Selle kasvatamise, hankimise, valmistamise ja nautimise. Ro\u0303hk on ehedal, puhtal ja maitsval kodutoidul, PA\u0308RIS toidul. Sekka muljeid so\u0308o\u0308gikohtadest. Kui tunned, et oled sattunud o\u0303igesse kohta - siis tere tulemast, nautigem koos!"}, {"text_idx": "#000003", "text": "mai 6, 2018 by Mari-Liis Ilover 11 kommentaari"}, {"text_idx": "#000004", "text": "Ta\u0308pselt na\u0308dal emadepa\u0308evani! Ja tagumine aeg mo\u0303tlema hakata, millise koogiga seda armast pa\u0308eva ta\u0308histada. Minu arvates ei peaks emadepa\u0308eva kook olema kondiitrikunsti ko\u0303rgem pilotaaz\u030c. Pigem armas ja parasjagu lihtsalt valmiv kodune kook, milles esimesel kohal on armastus, mille tegija on koogi sisse pannud. Ja muidugi maitse! Ja tekstuur! Ko\u0303ike seda jagub valge s\u030cokolaadi-juustukoogis ku\u0308llaga. Koogi tegemine iseenesest on nii lihtne, et sellega saavad hakkama lapsedki. Ta ei vaja isegi ku\u0308psetamist, vaid seismist ku\u0308lmkapis. Et valge s\u030cokolaad kenasti a\u0308ra hanguks, peaks kook ku\u0308lmkapis olema 12 tundi, ehk siis u\u0308leo\u0308o\u0308. Kui aga na\u0308iteks hommikul kooki teha, et lo\u0303unal maistada, on ka kiirem moodus, mida ma ise tegelikult (kannatamatu, nagu olen), seda tu\u0308u\u0308pi kookide juures kasutan. See on vana hea su\u0308gavku\u0308lma nipp: to\u0303sta kook kaheks tunniks su\u0308gavku\u0308lma ja seeja\u0308rel kaheks tunniks tavalisse ku\u0308lmkappi. Ja juba vo\u0303ibki maiustama asuda!"}, {"text_idx": "#000005", "text": "Kokku 12 tundi, 30 minutit"}, {"text_idx": "#000006", "text": "400 g (2 topsi) Gourmet Club maitsestamata kreemjuustu"}, {"text_idx": "#000007", "text": "1 sl vanilliekstrakti vo\u0303i -suhkrut"}, {"text_idx": "#000008", "text": "Purusta ku\u0308psised ha\u0308sti peeneks puruks. Sulata vo\u0303i, sega ku\u0308psisepuruga."}, {"text_idx": "#000010", "text": "Vala ku\u0308psisesegu vormi ja suru u\u0308htlaselt ning tihedalt vastu po\u0303hja."}, {"text_idx": "#000011", "text": "Ta\u0308idise valmistamiseks sulata valge s\u030cokolaad vesivannil. Lase valgel s\u030cokolaadil veidi jahtuda. Sega veel s\u030cokolaadi hulka kuhjaga supilusika suuruste to\u0308rtsude kaupa kreemjuust. Iga lisamise ja\u0308rel sega hoolsalt la\u0308bi. Ja\u0308tka, kuni kogu toorjuust on lisatud ja segu u\u0308htlane."}, {"text_idx": "#000012", "text": "Vahusta koor vanillisuhkruga u\u0308sna tugevaks vahuks. Lisa ta\u0308idisesse vahukoor, riivitud sidrunikoor ja sidrunimahl. Sega ta\u0308idis korralikult lusika vo\u0303i vispliga la\u0308bi. A\u0308ra klopi ega vahusta, lihtsalt sega."}, {"text_idx": "#000013", "text": "Vala ta\u0308idis koogipo\u0303hjale ja to\u0303sta kook 12 tunniks ku\u0308lmkappi tahenema. Kui on kiire, tee nii: to\u0303sta kook kaheks tunniks su\u0308gavku\u0308lma ja seeja\u0308rel kaheks tunniks tavalisse ku\u0308lmkappi. Su\u0308gavku\u0308lm kiirendab koogi tahkumist. Kaunista kook enne so\u0308o\u0308mist viilutatud maasikate, kergelt ro\u0308stitud mandlilaastude ja melissilehtedega. Hoia kooki ku\u0308lmkapis!"}, {"text_idx": "#000014", "text": "Click to share on Facebook (Opens in new window)Click to share on Twitter (Opens in new window)Click to share on Pinterest (Opens in new window)"}, {"text_idx": "#000017", "text": "Kas ku\u0308psetus valgel s\u030cokolaadil ja tavalisel valgel s\u030cokolaadil on mingi vahe ka vo\u0303i millist tuleks antud retseptis kasutada?"}, {"text_idx": "#000018", "text": "Helene, valge ku\u0308psetuss\u030cokolaad on siin koogis igati ok, kasutan ise ka seda. Mari-Liis"}, {"text_idx": "#000019", "text": "Aita\u0308h nii ilusa idee eest! Ei tundunud to\u0303esti u\u0308le mo\u0303istuse raske. Algul plaanisime siit midagi so\u0308o\u0308davat valida, aga nu\u0308u\u0308d mo\u0303tlesi, et ehk proovin ise ja ausalt o\u0308eldes tuli va\u0308lja ku\u0308ll. Ja\u0308rgmine kord kindlasti veel paremini kui see esimene kord, aga nahka ta igal juhul pisteti."}, {"text_idx": "#000020", "text": "Tere! Mul on 24 cm koogivorm. Kui palju peaksin koguseid suurendama?"}, {"text_idx": "#000024", "text": "Esimesel korral tegin ta\u0308pselt retsepti ja\u0308rgi ja minu jaoks oli see veidi liiga la\u0308a\u0308ge. Teisel korral tegin suuremasse vormi, kreemi koguse ja\u0308tsin samaks, suurendasin veidi ku\u0308psisepudi kogust ja segasin kreemi sisse u 300g ku\u0308lmutatud metsmustikaid, vot see oli ideaalne. Nii et aita\u0308h idee eest \ud83d\ude42"}, {"text_idx": "#000025", "text": "Minu lemmik tort. U\u0308ks kord panin valge s\u030cokolaadi metspa\u0308hklitega. Va\u0308ga maitsev oli.\nKas ko\u0303rvitsa pu\u0308ree vo\u0303iks siia lisada?"}, {"text_idx": "#000026", "text": "Naily, tore, et kook meeldib. Ko\u0303rvitsapu\u0308ree valge s\u030cokolaadiga vist ku\u0308ll va\u0308ga ei sobi."}, {"text_idx": "#000027", "text": "Va\u0308ga maitsev kook! Ku\u0308simus ainult kuidas koogi servad vormist eemaldades nii ilusad ja u\u0308htlased ja\u0308a\u0308vad? Minul on alati u\u0308pris ku\u0308nklikud \ud83d\ude00"}, {"text_idx": "#000032", "text": "See siin on toidublogi, mida kirjutab Mari-Liis Ilover. Ko\u0303ik tekstid ja fotod keerlevad u\u0308mber toidu. Selle kasvatamise, hankimise, valmistamise ja nautimise. Ro\u0303hk on ehedal, puhtal ja maitsval kodutoidul, PA\u0308RIS toidul. Sekka muljeid so\u0308o\u0308gikohtadest. Kui tunned, et oled sattunud o\u0303igesse kohta - siis tere tulemast, nautigem koos! Loe la\u0308hemalt \u2192\nValge so\u0303stra marmelaad angervaksagaPa\u0308hklite ja jo\u0303hvikatega jo\u0303ululeibPidulik ahjupannkook ehk ahjupliin ma\u0308daro\u0303ika-hapukoore, graaviforelli, forellimarja ja va\u0308hisabadega\nMari-Liis Ilover, Pa\u0308hkipo\u0303hjal mustikatarretise kookNo\u0303utu kokkaja, Pa\u0308hkipo\u0303hjal mustikatarretise kookMari-Liis Ilover, PeediorsotoKa\u0308rt, PeediorsotoMari-Liis Ilover, Mahlased ja vu\u0308rtsikad ko\u0303rvitsamuffinid"}, {"text_idx": "#000033", "text": "Pidulik ahjupannkook ehk ahjupliin ma\u0308daro\u0303ika-hapukoore, graaviforelli, forellimarja ja va\u0308hisabadega"}, {"text_idx": "#000035", "text": "Koorene lo\u0303hesupp ja jaanuari Pereko\u0308o\u0308k"}, {"text_idx": "#000036", "text": "Veelgi paremad pa\u0308hklid ja kuivatatud puuviljad. Pa\u0308hkli-s\u030cokolaadikooki ka!"}]